
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2304 

3 Δεκεμβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της συστατικής πράξης του Ν.Π.Δ.Δ. 
«Κέντρο Ανοιχτής Προστασίας Ηλικιωμένων Δή¬ 
μου Αμαρουσίου». 1 

Σύσταση νέου Νομικού Προσώπου Δημοσίου Δικαίου 
με την επωνυμία «Οργανισμός Νεολαίας & Αθλη¬ 
σης Δήμου Αχίλλειων» Νομού Κέρκυρας. 2 

Τροποποίηση συστατικής πράξης του Ν.Π.Δ.Δ. με την 
επωνυμία «Πνευματικό Κέντρο Αθικίων Δήμου Σα- 
ρωνικού Ελένη Σωτηρίου Διδασκάλου». 3 


Τροποποίηση της υπ’ αριθμ. 8158/10.6.1991 απόφασης 
του Νομάρχη Κορινθίας, περί σύστασης Νομικού 
Προσώπου Δημοσίου Δικαίου με την επωνυμία 
«Σχολική Επιτροπή Δημοτικού σχολείου και Νη¬ 


πιαγωγείου Αλμυρής». 4 

Τροποποίηση συστατικής πράξης του Ν.Π.Δ.Δ. με την 
επωνυμία «Δημοτικός Παιδικός Σταθμός Ξυλοκά¬ 
στρου». 5 


Τροποποίηση της υπ’ αριθμ. 12542/3.6.1991 απόφασης 
του Νομάρχη Κορινθίας, περί σύστασης Νομικού 
Προσώπου Δημοσίου Δικαίου με την επωνυμία 
«Σχολική Επιτροπή Νηπιαγωγείου Αθικίων». 6 

Τροποποίηση της υπ’ αριθμ. 8957/3.6.1991 απόφασης 
του Νομάρχη Κορινθίας, περί σύστασης Νομικού 
Προσώπου Δημοσίου Δικαίου με την επωνυμία 


«Σχολική Επιτροπή Γυμνασίου Αθικίων». 7 

ΑΠΟΦΑΣΕΙ Σ 

Αριθμ. 35213 (1) 


Τροποποίηση της συστατικής πράξης του Ν.Π.Δ.Δ. «Κέ¬ 
ντρο Ανοιχτής Προστασίας Ηλικιωμένων Δήμου Αμα¬ 
ρουσίου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του ν. 2503/1997 (ΦΕΚ 107/τ.Α7ΐ997) 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις». 


2. Τις διατάξεις του ν. 3463/2006 (ΦΕΚ 114/τ.Α72006) 
«Κύρωση του Κώδικα Δήμων και Κοινοτήτων». 

3. Την υπ’ αριθμ. Δ.Ε. 16840/1984 (ΦΕΚ 324/τ.Β7ΐ984) 
απόφαση του Νομάρχη Διαμ/τος Ανατ. Αττικής που 
αφορά τη σύσταση του Ν.Π.Δ.Δ. «Κέντρο Ανοιχτής Προ¬ 
στασίας Ηλικιωμένων Δήμου Αμαρουσίου», όπως μετα¬ 
γενέστερα τροποποιήθηκε με την υπ’ αριθμ. 59838/2005 
(ΦΕΚ 1760/τ.Β72005) απόφαση του Γεν. Γραμματέα Πε¬ 
ριφέρειας Αττικής. 

4. Την υπ’ αριθμ. 5/2007 απόφαση του Δημοτικού Συμ¬ 
βουλίου του Δήμου Αμαρουσίου που αφορά στην τρο¬ 
ποποίηση της συστατικής πράξης ίδρυσης του Ν.Π.Δ.Δ. 
«Κέντρο Ανοιχτής Προστασίας Ηλικιωμένων Δήμου 
Αμαρουσίου». 

5. Την υπ’ αριθμ. οικ. 16978/11.11.2003 απόφαση του 
Γενικού Γραμματέα Περιφέρειας Αττικής, ΦΕΚ 1693/ 
τ.Β"/18.11.2003. «Μεταβίβαση αρμοδιοτήτων και εξουσί¬ 
ας υπογραφής «ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» 
αποφάσεων, εγγράφων και άλλων πράξεων στον Γ ενι¬ 
κό Διευθυντή Περιφέρειας, στους προϊστάμενους των 
Διευθύνσεων Αυτοδιοίκησης - Αποκέντρωσης, Τοπικής 
Αυτοδιοίκησης και Διοίκησης Αν. Αττικής - Δυτ. Αττι¬ 
κής - Πειραιώς και στους Προϊσταμένους των τμημάτων 
των Διευθύνσεων αυτών», αποφασίζουμε: 

Τροποποιούμε την υπ’ αριθμ. Δ.Ε. 16840/1984 απόφαση 
του Νομάρχη Διαμ/τος Ανατ. Αττικής, ως εξής: 

4. Το νομικό πρόσωπο διοικείται από Ιδμελές διοικη¬ 
τικό συμβούλιο αποτελούμενο ως εξής: 

Έξι (6) δημοτικοί σύμβουλοι εκ των οποίων δύο ορίζο¬ 
νται από την μειοψηφία Εννέα (9) δημότες ή κάτοικοι εκ 
των οποίων οι δύο (2) εκπρόσωποι τοπικών κοινωνικών 
φορέων με αντικείμενο σχετικό με το σκοπό του νομικού 
προσώπου, τρεις (3) με ειδικές γνώσεις ανάλογες με το 
σκοπό του νομικού προσώπου και τέσσερις (4) χρήστες 
των υπηρεσιών του Ν.Π.Δ.Δ. 

Ως Πρόεδρος και Αντιπρόεδρος εκλέγονται αιρετά ή 
μη μέλη του Διοικητικού Συμβουλίου του Ν.Π.Δ.Δ. 

Η θητεία των μελών του διοικητικού συμβουλίου ορί¬ 
ζεται για ένα έτος. 

Από τις διατάξεις της απόφασης αυτής δεν προκα- 
λείται δαπάνη σε βάρος του προϋπολογισμού του Δή¬ 
μου. 

Κατά τα λοιπά ισχύει ως έχει το υπ’ αριθμ. Δ.Ε. 
16840/1984 απόφαση του Νομάρχη Διαμ/τος Ανατ. Ατ¬ 
τικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Νοεμβρίου 2007 

Με εντολή Γενικού Γραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθμ. 9079 (2) 

Σύσταση νέου Νομικού Προσώπου Δημοσίου Δικαίου 
με την επωνυμία «Οργανισμός Νεολαίας & Άθλησης 
Δήμου Αχίλλειων» Νομού Κέρκυρας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις των άρθρων 239 και 240 του 
ν. 3463/2006 (Φ.Ε.Κ. 114Α/8.6.2006) «Κύρωση του Κώδικα 
Δήμων και Κοινοτήτων». 

2. Την υπ’ αριθμ. 281/2007 απόφαση του Δημοτικού Συμ¬ 
βουλίου του Δήμου Αχίλλειων, περί σύστασης Ν.Π.Δ.Δ. 
με την επωνυμία «Οργανισμός Νεολαίας και Άθλησης 
Δήμου Αχίλλειων Νομού Κέρκυρας» «Ο.Ν.Α.Δ.Α.», απο¬ 
φασίζουμε: 

Συνιστάται στο Δήμο Αχίλλειων Ν. Κέρκυρας, Νομικό 
Πρόσωπο Δημοσίου Δικαίου με την επωνυμία «Οργα¬ 
νισμός Νεολαίας και Άθλησης Δήμου Αχίλλειων Νο¬ 
μού Κέρκυρας» «Ο.Ν.Α.Δ.Α» το οποίο διέπεται από τις 
διατάξεις των άρθρων 239 και 240 του ν. 3463/2006 
(Φ.Ε.Κ. 114Α/8.6.2006) «Κύρωση του Κώδικα Δήμων και 
Κοινοτήτων». 

Α. Σκοποί του ανωτέρω «Οργανισμού Νεολαίας και 
Αθλησης Δήμου Αχίλλειων Κέρκυρας» «Ο.Ν.Α.Δ.Α.», θα 
είναι: 

1. Η καλλιέργεια και διάδοση του αθλητικού πνεύμα¬ 
τος σε όλους τους δημότες, η ανάδειξη και αξιοποίηση 
ταλαντούχων αθλητών και η συνεργασία με όλους τους 
αθλητικούς φορείς για την ανάπτυξη και πρόοδο του 
αθλητισμού του Δήμου, ώστε ο αθλητισμός να γίνει 
τρόπος ζωής των δημοτών. 

2. Η δημιουργία, λειτουργία, διαχείριση και συντήρηση 
αθλητικών κέντρων, γυμναστηρίων, γηπέδων, κολυμβη¬ 
τηρίων, χώρων αθλοπαιδιών και γυμναστικής και γενικά 
χώρων αθλητικών εγκαταστάσεων των οποίων η χρήση 
ανήκει ή έχει παραχωρηθεί στον Δήμο Αχίλλειων, η εξα¬ 
σφάλιση της υλικοτεχνικής υποδομής και του απαραίτη¬ 
του εξοπλισμού για την κάλυψη των αναγκών ελεύθερης 
και οργανωμένης άθλησης των δημοτών και κατοίκων 
του Δήμου Αχίλλειων και ιδιαίτερα των νέων. 

3. Η ανάπτυξη του μαζικού αθλητισμού με τη δημιουρ¬ 
γία ευκαιριών άθλησης για όλους τους δημότες. 

4. Η συμβολή στην επιστημονική αναβάθμιση της γνώ¬ 
σης για τον αθλητισμό και τα διάφορα αγωνίσματα, με 
τη διοργάνωση σεμιναρίων - διαλέξεων - αθλητικών 
ακαδημιών κ.α. 

5. Η διοργάνωση αθλητικών εκδηλώσεων και η συμ¬ 
μετοχή σε εκδηλώσεις μαζικού αθλητισμού που οργα¬ 
νώνονται από ανάλογους φορείς. 

6. Η συντήρηση και φροντίδα αθλητικών εγκαταστά¬ 
σεων που παραχωρούνται στο Ν.Π. ή που είναι δικής 
του ιδιοκτησίας, καθώς και η ανέγερση νέων. 

7. Η συμμετοχή σε αγώνες (πρωταθλήματα, ημερίδες 
κ.α.). 


8. Η προσπάθεια διατήρησης και προβολής της αθλη¬ 
τικής παράδοσης της περιοχής. 

9. Η δημιουργία δυνατοτήτων ανάπτυξης αθλητικού 
τουρισμού σε συνεργασία με κρατικούς ή ιδιωτικούς 
παράγοντες και φορείς. 

10. Η ψυχαγωγία και η αναβάθμιση του πολιτιστικού 
επιπέδου όλων των δημοτών και κυρίως των νέων. 

11. Η καλλιέργεια του πνεύματος της φυσιολατρίας 
στα πλαίσια της προστασίας του φυσικού περιβάλλο¬ 
ντος και της βελτίωσης της φυσικής κατάστασης του 
σώματος από την επαφή με τη φύση. 

12. Η καλλιέργεια και η ανάπτυξη του αθλητισμού για 
όλους, η αξιοποίηση των σχετικών προγραμμάτων και 
η λειτουργία ειδικών τμημάτων για τη συμμετοχή και 
άθληση ατόμων με ειδικές ανάγκες. 

13. Η παροχή κάθε υλικής και τεχνικής βοήθειας και 
η συνεργασία με τους καθηγητές φυσικής αγωγής και 
τα σχολεία του Δήμου για την ανάπτυξη του σχολικού 
αθλητισμού. 

14. Η οργάνωση, ανάπτυξη και υποστήριξη κάθε εί¬ 
δους αθλητικής δραστηριότητας για την καλλιέργεια 
φίλαθλου, συναγωνιστικού πνεύματος, απαλλαγμένου 
από φανατισμό, ανταγωνισμούς και κερδοσκοπικούς 
στόχους καθώς και η ανάπτυξη της κοινωνικότητας των 
δημοτών. 

15. Η συνεργασία με όλους τους φορείς κρατικούς ή 
μη και αθλητικούς παράγοντες (κρατικούς, αθλητικούς 
συλλόγους, ενώσεις σχολεία κλπ.) και ο συντονισμός 
τους για την προώθηση του συνολικού αθλητικού ιδε¬ 
ώδους. 

16. Η ανάληψη πρωτοβουλιών σε συνεργασία με φο¬ 
ρείς, που θα αποσκοπούν στην προώθηση του αθλητι¬ 
σμού και την βελτίωση του επιπέδου του. 

17. Η δημιουργία και λειτουργία επιτροπών για την 
αξιοποίηση του συνολικού αθλητικού δυναμικού του 
Δήμου. 

18. Η ανάπτυξη συνεργασίας, ο συντονισμός δραστη¬ 
ριοτήτων με άλλους Δήμους του Νομού Κερκύρας, με 
την Νομαρχιακή Αυτοδιοίκηση Κέρκυρας, με την Τ.Ε.Δ.Κ. 
Νομού Κερκύρας, με άλλους Δήμους ή Νομαρχιακές 
Αυτοδιοικήσεις και με την Κ.Ε.Δ.Κ.Ε., με σκοπό την προ¬ 
ώθηση και ανάπτυξη των αθλητικών υποδομών στον 
χώρο της τοπικής αυτοδιοίκησης. 

19. Η μίσθωση αιθουσών και εν γένει χώρων 

20. Η εν γένει ανάπτυξη του λαϊκού αθλητισμού, με 
πρόσληψη κατάλληλου προσωπικού αποτελουμένου από 
γυμναστές, προπονητές κ.λ.π. 

21. Η δημιουργία σχολών κατά τομέα αθλητισμού, κα¬ 
θώς και η ίδρυση τμημάτων κατ’ άθλημα, όπως και η 
δημιουργία Ακαδημιών για την παιδική κι εφηβική ηλικία, 
ομάδων με ελεύθερη συμμετοχή δημοτών σε διάφορα 
προγράμματα. 

Για την επίτευξη των ανωτέρω σκοπών, μπορούν να 
δημιουργηθούν και να λειτουργούν τα παρακάτω τμή¬ 
ματα: 

α. Τμήμα ποδοσφαίρου. 

β. Τμήμα κλασικού αθλητισμού. 

γ. Τμήμα καλαθοσφαίρισης και πετοσφαίρισης. 

δ. Τμήμα ενόργανης και ρυθμικής γυμναστικής. 

ε. Τμήμα ελεύθερης και ελληνορωμαϊκής πάλης. 

στ. Τμήμα κολύμβησης. 

ζ. Τμήμα αντισφαίρισης. 

η. Τ μήμα πινγκ-πονγκ 

θ. Τμήμα πυγμαχίας & καράτε 
ι. Τμήμα Κρίκετ 
ια. Τμήμα Ιστιοπλοΐας 
ιβ. Τ μήμα Πόλο κ.α. 

Β: ΕΔΡΑ 

Έδρα του Νομικού Προσώπου θα είναι η Χρυσίδα του 
Δήμου Αχίλλειων Κέρκυρας, όπου εδρεύει και λειτουργεί 
το Νομικό Πρόσωπο. 

Γ: ΠΟΡΟΙ 

Πόροι του Νομικού Προσώπου θα είναι: 

1. Ετήσια επιχορήγηση του Δήμου Αχίλλειων ύψους 
40.000 € τουλάχιστον, η οποία θα αναπροσαρμόζεται 
προς τα πάνω σύμφωνα με τις ανάγκες του Νομικού 
Προσώπου, κατόπιν αποφάσεως του Δημοτικού Συμ¬ 
βουλίου. 

2. Κρατικές επιχορηγήσεις ή κάθε άλλη νόμιμη πρόσο¬ 
δος, είτε απευθείας από το Νομικό Πρόσωπο, είτε προς 
το Δήμο Αχίλλειων για το Νομικό Πρόσωπο. 

3. Οι κάθε είδους εισφορές, δωρεές, κληρονομιές, 
κληροδοσίες ή συνδρομές ιδιωτών, οργανισμών σω¬ 
ματείων κλπ. 

4. Εισπράξεις από το αντίτιμο πραγμάτων, θεαμάτων ή 
υπηρεσιών που παρέχονται από το Νομικό Πρόσωπο. 

5. Οι πρόσοδοι από την ίδια περιουσία του Οργανι¬ 
σμού. 

6. Ποσοστά από εισπράξεις αγώνων που γίνονται από 
αθλητικούς συλλόγους στις αθλητικές εγκαταστάσεις 
του Δήμου 

7. Εισπράξεις από διαφημίσεις στο χώρο αθλητικών 
εγκαταστάσεων του Δήμου 

8. Ποσοστά από καλλιτεχνικές εκδηλώσεις που γίνο¬ 
νται στις αθλητικές εγκαταστάσεις του Δήμου. 

9. Μισθώματα από παραχώρηση αθλητικών εγκατα¬ 
στάσεων του Δήμου για καλλιτεχνικές ή αθλητικές εκ¬ 
δηλώσεις. 

10. Κάθε άλλη νόμιμη πρόσοδος μη κατονομαζόμενη 
παραπάνω. 

Δ: ΠΕΡΙΟΥΣΙΑ 

1. Ως περιουσία του Νομικού Προσώπου ορίζεται κάθε 
περιουσιακό στοιχείο που θα περιέλθει στην κυριότητα 
του κατά την διάρκεια της λειτουργίας του. 

2. Οι κάθε είδους εγκαταστάσεις, χώροι άθλησης και 
γενικά ακίνητα που θα περιέλθουν στην κυριότητα του 
Οργανισμού από οποιαδήποτε νόμιμη αιτία. 

3. Το δικαίωμα διηνεκούς χρήσης και εκμετάλλευ¬ 
σης όλων των αθλητικών χώρων και εγκαταστάσεων 
(γήπεδα μπάσκετ, βόλεϊ, ποδοσφαίρου, γυμναστήρια) 
που υπάρχουν στον Δήμο ή που θα δημιουργηθούν στο 
μέλλον και κάθε άλλος χώρος ή εγκατάσταση που θα 
παραχωρηθεί στον Δήμο. 

Ο Δήμος Αχίλλειων ευθύς μετά την σύσταση του Ορ¬ 
γανισμού ως νομικού προσώπου, θα προβεί στην παρα¬ 
χώρηση της χρήσης και εκμετάλλευσης των πιο πάνω 
ακινήτων με απόφαση Δημοτικού Συμβουλίου. 

Ε: ΔΙΟΙΚΗΣΗ 

Το Νομικό Πρόσωπο θα διοικείται από εννεαμελές 
(9μελές) Διοικητικό Συμβούλιο που ορίζεται από το Δη¬ 
μοτικό Συμβούλιο, σύμφωνα με τις διατάξεις του άρθρου 
240 του ν. 3463/2006 και θα αποτελείται από: 

α. Επτά (7) αιρετούς εκπροσώπους του Δήμου Αχίλ¬ 
λειων δύο (2) τουλάχιστον εκ των οποίων ανήκουν στη 
μειοψηφία του Δημοτικού Συμβουλίου Αχίλλειων ώστε 
να εκπροσωπούνται όλες οι παρατάξεις. 


β.Έναν (1) εκπρόσωπο των εργαζομένων στο Ν.Π.Δ.Δ. 
αν αυτό απασχολεί περισσότερους από 10 εργαζομέ¬ 
νους. Σε περίπτωση που το Ν.Π.Δ.Δ. απασχολεί το πολύ 
10 εργαζόμενους, την θέση του εκπροσώπου των εργα¬ 
ζομένων καταλαμβάνει ένας Δημότης που ορίζεται με 
απόφαση του Δημοτικού Συμβουλίου Αχίλλειων. 

γ. Έναν (1) Δημότη που ορίζεται με απόφαση του 
Δημοτικού Συμβουλίου Αχίλλειων μετά από εισήγηση 
του Δημάρχου με γνώσεις ή συνεισφορά στον Αθλη¬ 
τισμό. 

Ο ορισμός των επτά (7) αιρετών εκπροσώπων που θα 
μετέχουν στο Διοικητικό Συμβούλιο του Ν.Π.Δ.Δ. όπως 
αναφέρεται στο (α) παραπάνω γίνεται από το Δημοτι¬ 
κό Συμβούλιο Αχίλλειων, μετά από εισήγηση του Δη¬ 
μάρχου. Ταυτόχρονα ορίζονται οι αναπληρωτές αυτών 
καθώς και οι αναπληρωτές των Δημοτών που μετέχουν 
στο Διοικητικό Συμβούλιο. Ο Αθλητικός φορέας και οι 
εργαζόμενοι ορίζουν επίσης τους αναπληρωτές των 
εκπροσώπων τους. 

Μετά τον ορισμό των ως άνω (α) μελών, το Δημοτι¬ 
κό Συμβούλιο εκλέγει από τα μέλη αυτά τον Πρόεδρο 
και τον Αντιπρόεδρο του Διοικητικού Συμβουλίου. Στην 
περίπτωση που στο Διοικητικό Συμβούλιο μετέχει ο 
Δήμαρχος Αχίλλειων, καθίσταται αυτός αυτοδικαίως 
Πρόεδρος του Διοικητικού Συμβουλίου. 

Η θητεία των μελών του Διοικητικού Συμβουλίου είναι 
διετής (2 έτη). 

Λήγει δε πάντοτε: 

α) με την εγκατάσταση του νέου Διοικητικού Συμ¬ 
βουλίου και 

β) με την λήξη της θητείας του Δημοτικού Συμβουλίου 
που το έχει ορίσει. 

Νέα μέλη του Δ.Σ. ορίζονται όταν λήγει η θητεία των 
παλαιών ή όταν κατά τη διάρκεια της θητείας τους 
κενωθεί η θέση για οποιονδήποτε λόγο. Τα μέλη του 
Διοικητικού Συμβουλίου μπορούν να αντικατασταθούν 
διαρκούσης της θητείας τους, με απόφαση του Δημο¬ 
τικού Συμβουλίου, για σοβαρό λόγο που ανάγεται στην 
ενάσκηση των καθηκόντων τους. 

Το πρώτο Δ.Σ. θα συγκροτηθεί αμέσως μετά τη δη¬ 
μοσίευση του παρόντος στην Εφημερίδα της Κυβερ- 
νήσεως. 

ΣΤ: ΕΚΠΡΟΣΩΠΗΣΗ 

Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του διοικη¬ 
τικού συμβουλίου και όταν αυτός κωλύεται ή απουσιάζει 
από τον Αντιπρόεδρο. 

Ζ: ΚΑΤΑΡΓΗΣΗ ΤΟΥ ΝΟΜΙΚΟΥ ΠΡΟΣΩΠΟΥ 

Το νομικό καταργείται με απόφαση Γενικού Γραμμα¬ 
τέα της Περιφέρειας, ύστερα από απόφαση του Δημο¬ 
τικού Συμβουλίου που δημοσιεύεται στην Εφημερίδα 
της Κυβερνήσεως, η δε περιουσία του νομικού προ¬ 
σώπου, περιέχεται αυτοδικαίως στο Δήμο Αχίλλειων 
Κέρκυρας. 

Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Αχίλ¬ 
λειων για το τρέχον έτος 2007, ύψους 1.000 €, η οποία 
θα εγγράφει με αναμόρφωση. 

Γ ια το έτος 2008, αναμένεται να προκληθεί δαπά¬ 
νη σε βάρος του προϋπολογισμού, ύψους 40.000 € 
και ανάλογη δαπάνη για καθένα από τα επόμενα έτη, 
σύμφωνα με τα οριζόμενα στο κεφάλαιο Γ', παρ. 1 του 
παρόντος. 

Η απόφαση να δημοσιευθεί στην Εφημερίδα της Κυ- 
βερνήσεως. 

Κέρκυρα, 12 Νοεμβρίου 2007 

Με εντολή Γενικού Γραμματέα Περιφέρειας 
Η Γ ενική Διευθύντρια 
ΕΛΕΝΗ ΠΑΠΑΒΛΑΣΟΠΟΥΛΟΥ 

-♦- 

Αριθμ. 12204 (3) 

Τροποποίηση συστατικής πράξης του Ν.Π.Δ.Δ. με την 
επωνυμία «Πνευματικό Κέντρο Αθικίων Δήμου Σαρω- 
νικού Ελένη Σωτηρίου Διδασκάλου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 239 κ' 240 του ν. 3463/2006 
«Κώδικας Δήμων και Κοινοτήτων». 

2. Τ ις διατάξεις του ν. 2503/1997 «Διοίκηση, Οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτ/ση και άλλες διατάξεις». 

3. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του π.δ. 63/2005 
(ΦΕΚ 98 Α). 

4. Την υπ’ αριθμ. 17731/8.12.1999 απόφασή μας, περί 
σύστασης Ν.Π.Δ.Δ. με την επωνυμία «Πνευματικό Κέντρο 
Αθικίων Δήμου Σαρωνικού Ελένη Σωτηρίου Διδασκάλου» 
που δημοσιεύθηκε στο ΦΕΚ 2286/31.12.1999/τ.Β'. 

5. Την υπ’ αριθμ. 170/2007 νομίμως ληφθείσα απόφαση 
του Δημοτικού Συμβουλίου Σαρωνικού, περί τροποποί¬ 
ησης της συστατικής πράξης του Νομικού Προσώπου, 
αποφασίζουμε: 

Α. Τροποποιούμε την υπ’ αριθμ. 17731/8.12.1999 από¬ 
φαση μας, περί σύστασης Ν.Π.Δ.Δ. με την επωνυμία 
Πνευματικό Κέντρο Αθικίων Δήμου Σαρωνικού Ελένη 
Σωτηρίου Διδασκάλου κατά το μέρος που αφορά τους 
πόρους και συγκεκριμένα την παρ. 3 (α) ως εξής: 

Η ετήσια επιχορήγηση του Δήμου ανέρχεται στο ποσό 
των 16.000,00 ευρώ. 

Β. Συμπληρώνουμε την παραπάνω απόφαση με την 
προσθήκη παραγράφου 7 που αφορά τη διοίκηση του 
Ν.Π. ως εξής: 

Το Νομικό Πρόσωπο διοικείται από 9/μελές Διοικητικό 
Συμβούλιο που αποτελείται από: 

α. Το Δήμαρχο ως Πρόεδρο ή ένα (1) Δημοτικό Σύμ¬ 
βουλο από την πλειοψηφία. 

β. Τρεις (3) Δημοτικούς Συμβούλους εκ των οποίων 
δύο (2) θα προέρχονται από την μειοψηφία. 

γ. Πέντε (5) πολίτες που ορίζονται από το Δημοτικό 
Συμβούλιο οι οποίοι έχουν ανάλογη επαγγελματική ή 
κοινωνική ή πνευματική δράση ή ειδικές γνώσεις σύμ¬ 
φωνα με τους σκοπούς του Ν.Π. 

Τα μέλη του Διοικητικού Συμβουλίου μπορούν να αντι- 
κατασταθούν κατά τη διάρκεια της θητείας τους με 
απόφαση του Δημοτικού Συμβουλίου για σοβαρό λόγο 
που ανάγεται στην άσκηση των καθηκόντων τους. 

Ο Πρόεδρος και ο Αντιπρόεδρος εκλέγονται από τα 
μέλη αυτά από το Δημοτικό Συμβούλιο. Σε περίπτωση 
που μέλος του Διοικητικού Συμβουλίου έχει ορισθεί ο 
Δήμαρχος καθίσταται αυτοδικαίως Πρόεδρος αυτού. 

Η θητεία των μελών του Διοικητικού Συμβουλίου του 
Ν.Π.Δ.Δ. ορίζεται με απόφαση του Δημοτικού Συμβου¬ 


λίου και λήγει πάντοτε με την εγκατάσταση του νέου 
Διοικητικού Συμβουλίου. 

Από τις διατάξεις της απόφασης αυτής προκαλείται 
δαπάνη σε βάρος του Κ.Α. 02.00.6715.002 του προϋπο¬ 
λογισμού του Δήμου συνολικού ποσού 16.000,00 Ευρώ 
για το τρέχον έτος και για μια πενταετία. 

Κατά τα λοιπά ισχύει η υπ’ αριθμ. 17731/8.12.1999 από¬ 
φαση μας (ΦΕΚ 2286/Β/31.12.1999). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 9 Νοεμβρίου 2007 

Ο Γ ενικός Γ ραμματέας Περιφέρειας 
ΝΙΚΟΛΑΟΣ ΑΓΓΕΛΟΠΟΥΛΟΣ 

-♦- 

Αριθμ. 12203 (4) 

Τροποποίηση της υπ’ αριθμ. 8158/10.6.1991 απόφασης του 
Νομάρχη Κορινθίας, περί σύστασης Νομικού Προ¬ 
σώπου Δημοσίου Δικαίου με την επωνυμία «Σχολι¬ 
κή Επιτροπή Δημοτικού σχολείου και Νηπιαγωγεί¬ 
ου Αλμυρής». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τ ις διατάξεις των άρθρων 240 κ' 243 του ν. 3463/2006 
«περί κύρωσης του Κώδικα Δήμων και Κοινοτήτων» και 
5 του ν. 1894/1990. 

2. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα που 
κυρώθηκε με το άρθρο πρώτο του π.δ. 63/2005 (ΦΕΚ 
98 Α). 

3. Την υπ’ αριθμ. 8158/10.6.1991 απόφαση του Νομάρχη 
Κορινθίας, περί σύστασης Νομικού Προσώπου Δημοσίου 
Δικαίου με την επωνυμία «Σχολική Επιτροπή Δημοτικού 
Σχολείου και Νηπιαγωγείου Αλμυρής» όπως έχει τρο¬ 
ποποιηθεί και ισχύει. 

4. Τις υπ’ αριθμ. 19/2007 και 169/2007 νομίμως ληφθεί- 
σες αποφάσεις του Δημοτικού Συμβουλίου Σαρωνικού 
περί τροποποίησης της συστατικής πράξης του Νομικού 
Προσώπου, αποφασίζουμε: 

Τροποποιούμε την υπ’ αριθμ. 8158/10.6.1991 απόφαση 
του Νομάρχη Κορινθίας, περί σύστασης Νομικού Προ¬ 
σώπου Δημοσίου Δικαίου με την επωνυμία «Σχολική 
Επιτροπή Δημοτικού Σχολείου και Νηπιαγωγείου Αλ¬ 
μυρής» όπως αυτή έχει διαμορφωθεί και ισχύει κατά 
το μέρος που αφορά την επωνυμία και τη διοίκηση 
αυτού ως εξής: 

1. Η επωνυμία του Νομικού Προσώπου θα είναι: 

«Σχολική Επιτροπή Δημοτικού Σχολείου και Νηπιαγω¬ 
γείου Αλμυρής του Τοπικού Διαμερίσματος Γαλατακίου» 
του Δήμου Σαρωνικού. 

2. Το Νομικό Πρόσωπο διοικείται από 7/μελές Διοικη¬ 
τικό Συμβούλιο το οποίο θα αποτελείται από: 

Α. Το Δήμαρχο ως Πρόεδρο ή ένα Δημοτικό Σύμβουλο 
από την πλειοψηφία. 

Β. Δύο (2) Δημοτικούς Συμβούλους από τη μειοψη¬ 
φία. 

Γ. Το/Τη Δ/ντή/ντρια του Δημοτικού Σχολείου. 

Δ. Το/Τη Δ/ντή/Δντρια του Νηπιαγωγείου 

Ε.Έναν (1) εκπρόσωπο του Συλλόγου γονέων και κη¬ 
δεμόνων. 

ΣΤ. Έναν εκπρόσωπο του Τοπικού Συμβουλίου Γαλα- 
τακίου. 

Τα μέλη του Διοικητικού Συμβουλίου μπορούν να αντι- 
κατασταθούν κατά τη διάρκεια της θητείας τους, με 
απόφαση του Δημοτικού Συμβουλίου για σοβαρό λόγο 
που ανάγεται στην ανάγκη των καθηκόντων τους. 

Ο Πρόεδρος και ο Αντιπρόεδρος εκλέγονται από το 
Δημοτικό Συμβούλιο. Σε περίπτωση που μέλος του Δι¬ 
οικητικού Συμβουλίου έχει ορισθεί ο Δήμαρχος, καθί¬ 
σταται αυτοδικαίως Πρόεδρος αυτού. 

Το Νομικό Πρόσωπο εκπροσωπείται στα δικαστήρια 
και σε κάθε Δημόσια Αρχή από τον Πρόεδρο του Διοικη¬ 
τικού Συμβουλίου και όταν αυτός κωλύεται ή απουσιάζει 
από τον Αντιπρόεδρο. 

Η θητεία των μελών του Διοικητικού Συμβουλίου του 
Νομικού Προσώπου λήγει πάντα με την εγκατάσταση 
του νέου Διοικητικού Συμβουλίου. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του Δήμου 
Σαρωνικού. 

Κατά τα λοιπά ισχύει ως έχει η υπ’ αριθμ. 8158/10.6.1991 
απόφαση του Νομάρχη Κορινθίας, όπως έχει διαμορ¬ 
φωθεί μετά τις τροποποιήσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 9 Νοεμβρίου 2007 

Ο Γενικός Γραμματέας Περιφέρειας 
ΝΙΚΟΛΑΟΣ ΑΓΓΕΛΟΠΟΥΛΟΣ 

-♦- 

Αριθμ. 12574 (5) 

Τροποποίηση συστατικής πράξης του Ν.Π.Δ.Δ. με την 
επωνυμία «Δημοτικός Παιδικός Σταθμός Ξυλοκά¬ 
στρου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 75, 239 κ' 240 του 
ν. 3463/2006 «Κώδικας Δήμων και Κοινοτήτων». 

2. Τις διατάξεις του ν. 2503/1997 «Διοίκηση, Οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτ/ση και άλλες διατάξεις». 

3. Την υπ’ αριθμ. 20587/1.12.1997 απόφαση μας, περί 
σύστασης Ν.Π.Δ.Δ. με την επωνυμία «Δημοτικός Παι¬ 
δικός Σταθμός Ξυλοκάστρου» που δημοσιεύθηκε στο 
ΦΕΚ 25/τ.Β723.1.1998. 

4. Την υπ’ αριθμ. 188/2007 νομίμως ληφθείσα από¬ 
φαση του Δημοτικού Συμβουλίου Ξυλοκάστρου, περί 
τροποποίησης της συστατικής πράξης του Δημοτικού 
Παιδικού Σταθμού Ξυλοκάστρου, όπως έχει τροποποι¬ 
ηθεί και ισχύει. 

5. Τ ις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα που 
κυρώθηκε με το άρθρο πρώτο του π.δ. 63/2005 (ΦΕΚ 
98 Α), αποφασίζουμε: 

Τροποποιούμε την υπ’ αριθμ. 20587/1.12.1997 απόφαση 
μας, περί σύστασης Ν.Π.Δ.Δ. με την επωνυμία «Δημοτι¬ 
κός Παιδικός Σταθμός Ξυλοκάστρου» όπως αυτή έχει 
διαμορφωθεί και ισχύει κατά το μέρος που αφορά τη 
διοίκηση αυτού ως εξής: 

Το Νομικό Πρόσωπο διοικείται από δμελές Διοικητικό 
Συμβούλιο το οποίο αποτελείται από: 


Α. Το Δήμαρχο ως Πρόεδρο ή ένα Δημοτικό Σύμβουλο. 

Β. Τρεις (3) Δημοτικούς Συμβούλους εκ των οποίων 
ο ένας (1) ορίζεται από τη μειοψηφία του Δημοτικού 
Συμβουλίου. 

Γ.Έναν (1) δημότη ή κάτοικο χρήστη των υπηρεσιών 
του Νομικού Προσώπου που έχουν ανάλογη επαγγελ¬ 
ματική ή κοινωνική δράση ή ειδικές γνώσεις. 

Μετά τον ορισμό των μελών το Δημοτικό Συμβούλιο 
εκλέγει από τα μέλη τον Πρόεδρο και τον Αντιπρόεδρο 
του Διοικητικού Συμβουλίου. 

Η θητεία των μελών του Διοικητικού Συμβουλίου του 
παραπάνω Νομικού Προσώπου λήγει πάντοτε με την 
εγκατάσταση του νέου Διοικητικού Συμβουλίου. 

Τον Πρόεδρο του Διοικητικού Συμβουλίου σε περί¬ 
πτωση απουσίας ή κωλύματος αναπληρώνει ο Αντι¬ 
πρόεδρος. 

Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικη¬ 
τικού Συμβουλίου και όταν αυτός κωλύεται ή απουσιάζει 
από τον Αντιπρόεδρο. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του Δήμου 
Ξυλοκάστρου. 

Κατά τα λοιπά ισχύει η υπ’ αριθμ. 20587/1.12.1997 από¬ 
φαση μας όπως έχει διαμορφωθεί μετά τις τροποποι¬ 
ήσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 9 Νοεμβρίου 2007 

Ο Γ ενικός Γ ραμματέας Περιφέρειας 
ΝΙΚΟΛΑΟΣ ΑΓΓΕΛΟΠΟΥΛΟΣ 

-♦- 

Αριθμ. 12222 (6) 

Τροποποίηση της υπ’ αριθμ. 12542/3.6.1991 απόφασης του 
Νομάρχη Κορινθίας, περί σύστασης Νομικού Προ¬ 
σώπου Δημοσίου Δικαίου με την επωνυμία «Σχολική 
Επιτροπή Νηπιαγωγείου Αθικίων». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τ ις διατάξεις των άρθρων 240 κ' 243 του ν. 3463/2006 
«περί κύρωσης του Κώδικα Δήμων και Κοινοτήτων» και 
5 του ν. 1894/1990. 

2. Τ ις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα», 
που κυρώθηκε με το άρθρο πρώτο του π.δ/τος 63/2005 
(ΦΕΚ 98 Α'). 

3. Την υπ’ αριθμ. 12542/3.6.1991 απόφαση του Νομάρχη 
Κορινθίας, περί σύστασης Νομικού Προσώπου Δημοσίου 
Δικαίου με την επωνυμία «Σχολική Επιτροπή Νηπιαγω¬ 
γείου Αθικίων» όπως έχει τροποποιηθεί και ισχύει. 

4. Τις υπ’ αριθμ. 19/2007 και 166/2007 νομίμως ληφθεί- 
σες αποφάσεις του Δημοτικού Συμβουλίου Σαρωνικού 
περί τροποποίησης της συστατικής πράξης του Νομικού 
Προσώπου, αποφασίζουμε: 

Τροποποιούμε την υπ’ αριθμ. 12542/3.6.1991 απόφαση 
του Νομάρχη Κορινθίας, περί σύστασης Νομικού Προ¬ 
σώπου Δημοσίου Δικαίου με την επωνυμία «Σχολική 
Επιτροπή Νηπιαγωγείου Αθικίων» όπως αυτή έχει δι¬ 
αμορφωθεί και ισχύει κατά το μέρος που αφορά την 
επωνυμία και τη διοίκηση αυτού ως εξής: 

1. Η επωνυμία του Νομικού Προσώπου θα είναι: «Σχο¬ 
λική Επιτροπή Νηπιαγωγείου Τοπικού Διαμερίσματος 
Αθικίων» του Δήμου Σαρωνικού. 

2. Το Νομικό Πρόσωπο διοικείται από 5/μελές Διοικη¬ 
τικό Συμβούλιο το οποίο θα αποτελείται από: 

Α. Το Δήμαρχο ως Πρόεδρο ή ένα Δημοτικό Σύμβουλο 
από την πλειοψηφία. 

Β. Δύο (2) Δημοτικούς Συμβούλους εκ των οποίων ο 
ένας θα προέρχεται από τη μειοψηφία. 

Γ. Το/Τη Δ/ντή/Δντρια του Νηπιαγωγείου 

Δ.'Εναν (1) εκπρόσωπο του Συλλόγου γονέων και κη¬ 
δεμόνων. 

Τα μέλη του Διοικητικού Συμβουλίου μπορούν να αντι- 
κατασταθούν κατά τη διάρκεια της θητείας τους, με 
απόφαση του Δημοτικού Συμβουλίου για σοβαρό λόγο 
που ανάγεται στην άσκηση των καθηκόντων τους. 

Ο Πρόεδρος και ο Αντιπρόεδρος εκλέγονται από το 
Δημοτικό Συμβούλιο. Σε περίπτωση που μέλος του Δι¬ 
οικητικού Συμβουλίου έχει ορισθεί ο Δήμαρχος, καθί¬ 
σταται αυτοδικαίως Πρόεδρος αυτού. 

Το Νομικό Πρόσωπο εκπροσωπείται στα δικαστήρια 
και σε κάθε Δημόσια Αρχή από τον Πρόεδρο του Διοικη¬ 
τικού Συμβουλίου και όταν αυτός κωλύεται ή απούσιαζε 
από τον Αντιπρόεδρο. 

Η θητεία των μελών του Διοικητικού Συμβουλίου του 
Νομικού Προσώπου λήγει πάντα με την εγκατάσταση 
του νέου Διοικητικού Συμβουλίου. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του Δήμου 
Σαρωνικού. 

Κατά τα λοιπά ισχύει ως έχει η υπ’ αριθμ. 12542/1991 
απόφαση του Νομάρχη Κορινθίας, όπως έχει διαμορ¬ 
φωθεί μετά τις τροποποιήσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 9 Νοεμβρίου 2007 

Ο Γ ενικός Γ ραμματέας Περιφέρειας 
ΝΙΚΟΛΑΟΣ ΑΓΓΕΛΟΠΟΥΛΟΣ 

-♦- 

Αριθμ. 12221 (7) 

Τροποποίηση της υπ’ αριθμ. 8957/3.6.1991 απόφασης του 
Νομάρχη Κορινθίας, περί σύστασης Νομικού Προ¬ 
σώπου Δημοσίου Δικαίου με την επωνυμία «Σχολική 
Επιτροπή Γυμνασίου Αθικίων». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 240 κ' 243 του ν. 3463/2006 
«περί κύρωσης του Κώδικα Δήμων και Κοινοτήτων» και 
5 του ν. 1894/1990. 

2. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα», 
που κυρώθηκε με το άρθρο πρώτο του π.δ/τος 63/2005 
(ΦΕΚ 98 Α'). 


3. Την υπ’ αριθμ. 8957/3.6.1991 απόφαση του Νομάρχη 
Κορινθίας, περί σύστασης Νομικού Προσώπου Δημοσίου 
Δικαίου με την επωνυμία «Σχολική Επιτροπή Γυμνασίου 
Αθικίων» όπως έχει τροποποιηθεί και ισχύει. 

4. Τις υπ’ αριθμ. 19/2007 και 167/2007 νομίμως ληφθεί- 
σες αποφάσεις του Δημοτικού Συμβουλίου Σαρωνικού 
περί τροποποίησης της συστατικής πράξης του Νομικού 
Προσώπου, αποφασίζουμε: 

Τροποποιούμε την υπ’ αριθμ. 8957/3.6.1991 απόφαση 
του Νομάρχη Κορινθίας, περί σύστασης Νομικού Προ¬ 
σώπου Δημοσίου Δικαίου με την επωνυμία «Σχολική Επι¬ 
τροπή Γ υμνασίου Αθικίων» όπως αυτή έχει διαμορφωθεί 
και ισχύει κατά το μέρος που αφορά την επωνυμία και 
τη διοίκηση αυτού ως εξής: 

1. Η επωνυμία του Νομικού Προσώπου θα είναι: «Σχο¬ 
λική Επιτροπή Γυμνασίου, Τοπικού Διαμερίσματος Αθι¬ 
κίων» του Δήμου Σαρωνικού. 

2. Το Νομικό Πρόσωπο διοικείται από 7/μελές Διοικη¬ 
τικό Συμβούλιο το οποίο θα αποτελείται από: 

Α. Το Δήμαρχο ως Πρόεδρο ή ένα Δημοτικό Σύμβουλο 
από την πλειοψηφία. 

Β. Δύο (2) Δημοτικούς Συμβούλους από τη μειοψη¬ 
φία. 

Γ. Το/Τη Δ/ντή/ντρια του Γυμνασίου. 

Δ.Έναν (1) εκπρόσωπο από τη μαθητική κοινότητα. 

Ε.Έναν (1) εκπρόσωπο του Συλλόγου γονέων και κη¬ 
δεμόνων. 

ΣΤ. Έναν δημότη-δημότισσα 

Τα μέλη του Διοικητικού Συμβουλίου μπορούν να αντι- 
κατασταθούν κατά τη διάρκεια της θητείας τους, με 
απόφαση του Δημοτικού Συμβουλίου για σοβαρό λόγο 
που ανάγεται στην άσκηση των καθηκόντων τους. 

Ο Πρόεδρος και ο Αντιπρόεδρος εκλέγονται από το 
Δημοτικό Συμβούλιο. Σε περίπτωση που μέλος του Δι¬ 
οικητικού Συμβουλίου έχει ορισθεί ο Δήμαρχος, καθί¬ 
σταται αυτοδικαίως Πρόεδρος αυτού. 

Το Νομικό Πρόσωπο εκπροσωπείται στα δικαστήρια 
και σε κάθε Δημόσια Αρχή από τον Πρόεδρο του Διοικη¬ 
τικού Συμβουλίου και όταν αυτός κωλύεται ή απουσιάζει 
από τον Αντιπρόεδρο. 

Η θητεία των μελών του Διοικητικού Συμβουλίου του 
Νομικού Προσώπου λήγει πάντα με την εγκατάσταση 
του νέου Διοικητικού Συμβουλίου. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του Δήμου 
Σαρωνικού. 

Κατά τα λοιπά ισχύει ως έχει η υπ’ αριθμ. 8957/3.6.1991 
απόφαση του Νομάρχη Κορινθίας, όπως έχει διαμορ¬ 
φωθεί μετά τις τροποποιήσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 9 Νοεμβρίου 2007 
Ο Γ ενικός Γ ραμματέας Περιφέρειας 
ΝΙΚΟΛΑΟΣ ΑΓΓΕΛΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 



»Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 
»Για τα φωτοαντίγραφα Φ.Ε.Κ. σε 0,15 € ανά σελίδα. 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-ιοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οό-Γοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ; 210 4071010 - ίηίβΓπβΙ: Η 11 ρ;//νννννν.β 1 . 9 Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


»Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

• Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 ί ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

' Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

' Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

1 Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

1 Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

1 Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ. 91 ·). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



02023040312070008 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Κιΐΐρ://νννννν·£ΐ.ατ - 6-ΐϊΐ3ίΙ: ίνθΙΐίίΐί^ίίΓ.θίιάΐίί.αΓ 














